Valstybinių miškų urėdija

Valstybinių miškų urėdija – valstybės įmonė, užsiimanti įvairia miškotvarkos veikla valstybiniuose Lietuvos miškuose.

Įkurta 42 urėdijas, pavaldžias Generalinei miškų urėdijai. Įmonę udaro 26 regioniniai padaliniai su 337 girininkijomis.

Veikla 
Pagrindinė VĮ Valstybinių miškų urėdijos veikla:

 miškotvarka;
 miško įveisimas, atkūrimas ir priežiūra;
 miško sodmenų užauginimas;
 medienos ruoša ir prekyba;
 sanitarinė miško apsauga ir apsauga nuo gaisrų;
 miško kelių priežiūra;
 rekreacinių objektų įrengimas ir priežiūra;
 profesionaliosios medžioklės plotų priežiūra ir medžioklės organizavimas;
 gamtotvarkos priemonių miškuose įgyvendinimas, rūšių ir buveinių apsauga.

Skaičiai ir faktai 
Veiklos rodikliai:
 įmonė patikėjimo teise valdo pusę Lietuvos miškų – apie 1 mln. hektarų, iš kurių apie 200 tūkst. hektarų yra draustiniai ir kiti saugomi miškai;
 per metus įmonė paruošia apie 3,6 mln. m3 žaliavinės medienos;
 kasmet atkuria apie 8500 hektarų valstybinių miškų ir įveisia apie 500 hektarus naujų;
 per metus išaugina apie 50 mln. vienetų miško sodmenų;
 prižiūri apie 34 500 km miško kelių tinklą.
 prižiūri apie 2000 rekreacinių objektų.

Renginiai 
Inkilų kėlimo šventė „Paukščiai grįžta namo“ – VĮ Valstybinių miškų urėdijos organizuojama kasmetinė šventė, kurios metu 26 įmonės regioniniuose padaliniuose iškeliami inkilai po žiemos grįžtantiems paukščiams.

„Nacionalinis miškasodis“ – LR Aplinkos ministerijos ir VĮ Valstybinės miškų urėdijos iniciatyva kasmet organizuojama miško sodinimo šventė, kurios metu šalies gyventojai ir miškininkai drauge sodina mišką. 2019 m. vykusio renginio metu atsodinta apie 100 ha miško.

„Parsinešk Kalėdas į savo namus“ – Lietuvoje VĮ Valstybinių miškų urėdijos organizuojama Kalėdinė akcija, kurios metu miškininkai dalina eglučių šakas Lietuvos gyventojams. Akcija vykdoma beveik 120 vietų visoje Lietuvoje.

Regioniniai padaliniai 
''#. Regioninis padalinys (apjungtos miškų urėdijos)
 Anykščių miškų regioninis padalinys (Anykščiai, Utena)
 Biržų miškų regioninis padalinys (Biržai)
 Dubravos miškų regioninis padalinys (Dubrava, Kaunas, Jonava)
 Ignalinos miškų regioninis padalinys (Ignalina, Zarasai)
 Joniškio miškų regioninis padalinys (Joniškis, Pakruojis)
 Jurbarko miškų regioninis padalinys (Jurbarkas)
 Kazlų Rūdos miškų regioninis padalinys (Kazlų Rūda, Marijampolė)
 Kretingos miškų regioninis padalinys (Kretinga)
 Kuršėnų miškų regioninis padalinys (Kuršėnai, Šiauliai)
 Mažeikių miškų regioninis padalinys (Mažeikiai)
 Nemenčinės miškų regioninis padalinys (Nemenčinė, dalis Vilniaus)
 Panevėžio miškų regioninis padalinys (Panevėžys)
 Prienų miškų regioninis padalinys (Prienai, Alytus)
 Radviliškio miškų regioninis padalinys (Radviliškis, Kėdainiai)
 Raseinių miškų regioninis padalinys (Raseiniai, Tytuvėnai)
 Rokiškio miškų regioninis padalinys (Rokiškis, Kupiškis)
 Šakių miškų regioninis padalinys (Šakiai)
 Šalčininkų miškų regioninis padalinys (Šalčininkai, dalis Vilniaus)
 Šilutės miškų regioninis padalinys (Šilutė)
 Švenčionėlių miškų regioninis padalinys (Švenčionėliai)
 Tauragės miškų regioninis padalinys (Tauragė)
 Telšių miškų regioninis padalinys (Telšiai, Rietavas)
 Trakų miškų regioninis padalinys (Trakai, Kaišiadorys)
 Ukmergės miškų regioninis padalinys (Ukmergė)
 Varėnos miškų regioninis padalinys (Varėna, Valkininkai)
 Veisiejų miškų regioninis padalinys (Veisiejai, Druskininkai)

Nuorodos 

Miškų urėdijos
Lietuvos valstybinės įmonės